— 154 — 



garda et escouta ccc ans, ne le quida avoir escouté c'une pièce 

 del jor. 



Or soffrons donques les tristéces; despisons les joies de cesl 

 siècle; desevrons les joies de cest siècle; deservons la joie del ciel , 

 si con fisent li apostele, si com distDiexen l'Évangile d'ui. Car si 

 nous somes parchonier des travaux, nos serons parchonier à la 

 joie. Q. N. P. D. 



2. Sermon pour le premier dimanche après la Pentecôte. 



Si quis diligit me, scrmonem meum servabit etpater 

 meus diliget eum, et ad eum veniemus, et apud eum 

 mansionem faciemus. 



Nos trovons el saint Evangille d'ui que nos sires D. envoia le 

 S. Esperit à ses aposteles , si com il lor avoit pramis devant sa 

 passion , et devant ce qu'il montast el chiel; et li saint Esperit des- 

 cendi en els en samblance de langes de fu et lor dona grâce 

 de parler tos les langages del monde; et quant ce virent li Jui 

 qui estoient venu en Ihrlm, de par tout le monde et qui,savoient 

 les langages des estranges terres, si s'esmerveillirent et disent : 

 «Diex, cornent est ce que cil qui ont esté noris en ceste pais sevent 

 et parolent les langages de nos terres, et en nos langages racon- 

 tent les miracles de Dieu? »Et quant ce virent les Juif qui estoient 

 en Ihrlm, qui avoient haï N. S. D. et ses miracles, ses paroles et sa 

 doctrine et qui baoient ses aposteles , se disent que si apostele es- 

 toient ivre. 



Dont dist messires-S 1 Pières : «Segnor, nos ne some mie ivre, 

 ja soit ce chose qu'il soit eure de tierce; mais c'est la pramesse que 

 Diex nos pramist et à nos anciseurs par le prophète Joël. Car ce 

 dist Diex à nos anciseurs : Je métrai sor vos fiex et sor vos filles 

 aighe; si verront visions et si seront prophète. Si lor tesmoigna et 

 lor prescha mes sires sains Pierres la résurrection N. S. D. et s'a- 

 sencion, si s'en convertirent par la grâce N. S. D. bien ccc m. 



Segnor et dames, ce est la boene feste que nos faison hui; ce 

 est la feste del doue S. Esperit que Diex envoia à ses aposteles. 

 Faisons ensi la sainte feste, que nos soions parchonier de sa grâce, 

 et que il voille en nos herberger et habiter et nos conseillier et 

 conforter et nos deflendre de mal et maintenir en bien. 



Que nos valt que li apostele orent le S. Esperit et que il furent 



